CELEX: 32014D0841
Language: sl
Date: 2014-11-26 00:00:00
Title: 2014/841/EU, Euratom: Izvedbeni sklep Komisije z dne 26. novembra 2014 o spremembi Izvedbenega sklepa Komisije 2013/749/EU, Euratom o pooblastitvi Portugalske, da uporabi nekatere približne ocene za izračun osnove za lastna sredstva iz naslova DDV (notificirano pod dokumentarno številko C(2014) 8922)

28.11.2014   
            
            
               SL
            
            
               Uradni list Evropske unije
            
            
               L 343/27
            
         IZVEDBENI SKLEP KOMISIJE
   z dne 26. novembra 2014
   o spremembi Izvedbenega sklepa Komisije 2013/749/EU, Euratom o pooblastitvi Portugalske, da uporabi nekatere približne ocene za izračun osnove za lastna sredstva iz naslova DDV
   
      
         (notificirano pod dokumentarno številko C(2014) 8922)
      
   
   (Besedilo v portugalskem jeziku je edino verodostojno)
   
      (2014/841/EU, Euratom)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), ter zlasti člena 4(4) in druge alinee člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 377 Direktive Sveta 2006/112/ES (2) lahko Portugalska pod pogoji, ki so v tej državi članici veljali 1. januarja 1989, še naprej oprošča transakcije iz točke 10 dela B Priloge X k navedeni direktivi; te transakcije je treba upoštevati pri določitvi osnove za lastna sredstva iz naslova DDV.
            
         
               (2)
            
            
               V svojem odgovoru z dne 10. aprila 2014 na dopis Komisije z dne 19. februarja 2014 v zvezi s poenostavitvijo inšpekcijskih pregledov lastnih sredstev iz naslova DDV (3) je Portugalska zaprosila, da jo Komisija pooblasti za uporabo fiksnega odstotka vmesne osnove za izračun osnove za lastna sredstva iz naslova DDV za transakcije iz točke 10 dela B Priloge X k Direktivi 2006/112/ES za proračunska leta od 2014 do 2020. Portugalska je pokazala, da je bil uporabljeni odstotek v preteklosti stabilen. Zato bi bilo treba Portugalsko pooblastiti, da v skladu z dopisom, ki ji ga je poslala Komisija, za izračun osnove za lastna sredstva iz naslova DDV uporabi fiksni odstotek.
            
         
               (3)
            
            
               Portugalska je Komisijo zaprosila za pooblastilo za uporabo podatkov v nacionalnih računih ESR 2010 iz leta 2011 za izračun tehtane povprečne stopnje DDV za proračunsko leto 2014. Zadnji razpoložljivi podatki v nacionalnih računih ESR 95 z ustrezno stopnjo razčlenitve so iz leta 2010, medtem ko bodo podatki v nacionalnih računih ESR 2010 z ustrezno stopnjo razčlenitve do roka, ko mora Portugalska predložiti svoj izračun osnove za lastna sredstva iz naslova DDV za proračunsko leto 2014, na voljo od leta 2011. Portugalsko bi bilo torej treba pooblastiti, da za izračun tehtane povprečne stopnje DDV za proračunsko leto 2014 uporabi podatke v nacionalnih računih ESR 2010 iz leta 2011.
            
         
               (4)
            
            
               V skladu s členom 10(2) Uredbe (EU) št. 549/2013 Evropskega parlamenta in Sveta (4) (ESR 2010) lahko države članice, dokler še velja Sklep Sveta 2007/436/ES, Euratom (5), za namen določanja lastnih sredstev iz naslova DDV, kadar ni na voljo zahtevanih podrobnih podatkov ESR 95, uporabijo podatke, ki temeljijo na ESR 2010.
            
         
               (5)
            
            
               Zaradi preglednosti in pravne varnosti je primerno veljavnost pooblastila časovno omejiti.
            
         
               (6)
            
            
               Zato je primerno, da se Izvedbeni sklep Komisije 2013/749/EU, Euratom (6) ustrezno spremeni –
            
         SPREJELA NASLEDNJI SKLEP:
   Člen 1
   Izvedbeni sklep 2013/749/EU, Euratom se spremeni:
   
               1.
            
            
               naslov se nadomesti z naslednjim:
               ;
            
         
               2.
            
            
               člen 1 se nadomesti z naslednjim besedilom:
               „Člen 1
               Za namene izračuna osnove za lastna sredstva iz naslova DDV se Portugalska pooblasti, da od 1. januarja do 31. decembra 2013 uporabi približne ocene za naslednjo kategorijo transakcij iz dela B Priloge X k Direktivi 2006/112/ES:
               
                            
                        
                        
                           prevoz potnikov (točka 10).“
                        
                     ;
         
               3.
            
            
               vstavi se člen 1a:
               „Člen 1a
               Za namene izračuna osnove za lastna sredstva iz naslova DDV se Portugalska pooblasti, da od 1. januarja 2014 do 31. decembra 2020 za transakcije iz točke 10 iz dela B (prevoz potnikov) Priloge X k Direktivi 2006/112/ES uporablja 0,03-odstotni delež vmesne osnove.“;
         
               4.
            
            
               člen 2 se nadomesti z naslednjim besedilom:
               „Člen 2
               Za namene razčlenitve transakcij po statističnih kategorijah se Portugalska pooblasti, da uporabi podatke iz nacionalnih računov ESR 2010 iz leta 2011 za izračun osnove za lastna sredstva iz naslova DDV za proračunsko leto 2014.“
            
         Člen 2
   Ta sklep je naslovljen na Portugalsko republiko.
   
      V Bruslju, 26. novembra 2014
      
         
            Za Komisijo
         
         Kristalina GEORGIEVA
         
            Podpredsednica
         
      
   
   
      (1)  UL L 155, 7.6.1989, str. 9.
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
   
      (3)  Ares(2014)405079.
   
      (4)  Uredba (EU) št. 549/2013 Evropskega parlamenta in Sveta z dne 21. maja 2013 o Evropskem sistemu nacionalnih in regionalnih računov v Evropski uniji (UL L 174, 26.6.2013, str. 1).
   
      (5)  Sklep Sveta 2007/436/ES, Euratom z dne 7. junija 2007 o sistemu virov lastnih sredstev Evropskih skupnosti (UL L 163, 23.6.2007, str. 17).
   
      (6)  Izvedbeni sklep Komisije 2013/749/EU, Euratom z dne 10. decembra 2013 o pooblastitvi Portugalske, da uporabi nekatere približne ocene za izračun osnove za lastna sredstva iz naslova DDV (UL L 333, 12.12.2013, str. 81).